Sydney Harbour Bridge

Sydney Harbour Bridge on teräksinen kaarisilta Sydneyssä Australiassa. Sillan rakennustyöt aloitettiin 28. heinäkuuta 1923 ja se avattiin liikenteelle 19. maaliskuuta 1932. Guinnessin ennätysten kirja listaa sillan maailman leveimmäksi pitkän jännevälin sillaksi. Pituudeltaan se on maailman neljänneksi pisin yhden jännevälin teräskaarisilta. Sydney Harbour Bridgen suunnitteli John Bradfield, jonka mukaan myös sillan yli kulkeva tie, Bradfield Highway on saanut nimensä. Sillan yksityiskohtaisen suunnitelman toteutti Ralph Freeman. Heinäkuussa 2022 sillan huipulla sijaitsevaan lipputankoon päätettiin Australian lipun rinnalle nostaa pysyvästi aboriginaalien lippu. Aiemmin tangossa oli liehunut osavaltion lippu, mutta kolmannen lipputangon lisäämisen katsottiin olevan liian kallista. Lähteet Aiheesta muualla City of Sydney (Arkistoitu – Internet Archive) (englanniksi) Sydney.com.au (Arkistoitu – Internet Archive) (englanniksi) Australian hallituksen kulttuurin ja vapaa-ajan portaali (Arkistoitu – Internet Archive) (englanniksi) Maailman suurin kaarisilta, Suomen Kuvalehti, 14.05.1932, nro 20, s. 26, Kansalliskirjaston digitaaliset aineistot